|  |
| --- |
| **Analiza impactului de reglementare** |
| **Titlul analizei impactului**(poate conține titlul propunerii de act normativ): | Proiectul Hotărârii de Guvern privind modificarea Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și a produselor lactate |
| **Data:** |   |
| **Autoritatea administrației publice (autor):** | Ministerul Agriculturii și Industriei Alimentare |
| **Subdiviziunea:** | Direcția industrie alimentară |
| **Persoana responsabilă şi datele de contact:** | Ciubeica Cristina, consultant principale-mail: cristina.ciubeica@maia.gov.md,tel.: 022-204-540 |
| **Compartimentele analizei impactului** |
| **1. Definirea problemei** |
| a) Determinați clar şi concis problema şi/sau problemele care urmează să fie soluționate |
| Analiza Impactului (*în continuare AI*) a fost elaborată în conformitate cu prevederile Legii nr. 100/2017 cu privire la actele normative, art. 13 al Legii nr. 235/2006 cu privire la principiile de bază de reglementare a activității de întreprinzător și Metodologiei de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23/2019.Inițierea elaborării proiectului Hotărârii de Guvern pentru modificarea Metodologiei de analiză și evaluare calitativa laptelui și a produselor lactate, aprobată prin Hotărârea Guvernului nr. 1459/2016, vine în contextul necesității ajustării prevederilor prezentei Metodologii la modificările operate atât în legislația națională privind siguranța alimentelor, precum și ajustarea la reglementările Uniunii Europene.Problemele existente și care urmează a fi soluționate urmare aprobării proiectului nominalizat constau în:* necesitatea aducerii în concordanță a cadrului normativ învechit;
* neconcordanța unor prevederi normative naționale cu cadrul european care reglementează domeniul de analiză și evaluare a laptelui și a produselor lactate.
 |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate |
| Problema de bază care a contribuit la inițierea proiectului menționat, derivă dintr-un complex de cauze de ordin normativ.Elaborarea proiectului Hotărârii Guvernului privind modificarea Hotărârii Guvernului nr.1459/2016 cu privire la aprobarea Metodologiei de analiză și evaluare calitativă a laptelui și produselor lactate, vizat de prezenta Analiză a Impactului de Reglementare (AIR), are la bază necesitatea ajustării metodelor de referință pentru efectuarea analizelor chimice, fizice și microbiologice și pentru evaluarea senzorială a laptelui și a produselor lactate provenite din producția autohtonă și din import, de către laboratoarele naționale acreditate, cu reglementările acquis-ului comunitar relevant.Partea cea mai afectată de problema invocată este autoritatea administrativ centrală de control, care este nemijlocit implicată în procesul de analiză și evaluare, deoarece, îndrumându-se de o procedură învechită, care nu este adaptată la noile cerințe, și cu prezența lacunelor, este pusă în situația de a efectua analizele și evaluările eronat.Din partea Agenției Naționale pentru Siguranța Alimentelor au parvenit câteva demersuri privind necesitatea armonizării Hotărârii Guvernului nr. 1459/2016, totodată, menționând și despre dificultățile întâmpinate de către laboratoarele de încercări a produselor alimentare din cadrul Centrului Republican de Diagnostic Veterinar, în timpul efectuării analizelor.De asemenea, nefiind clară și deplină procedura de analiză și evaluare, agenții economici ce solicită evaluarea produselor lactate, nu cunosc corectitudinea de evaluare a acestora.Indirect, pot fi afectați și consumatorii, deoarece pot consuma produse necalitative atât din punct de vedere fizico-chimic cât și microbiologic. Analizele se vor realiza în laboratoare acreditate, care, în urma determinărilor necesare, se va elibera un raport de încercări privind rezultatele analizei. Raportul de încercări este singurul act eliberat ce reprezintă o relatare oficială asupra rezultatelor încercărilor efectuate.Metodele prevăzute în anexe se vor aplica în cazuri de divergențe sau la dorința agenților economici, având caracter facultativ și nu obligă agenții economici de-a efectua aceste analize în procesul de producere a produselor lactate sau la exportul acestora. |
| c) Expuneți clar cauzele care au dus la apariția problemei |
| Demersurile parvenite din partea Agenției Naționale pentru Siguranța Alimentelor, privind necesitatea aducerii în concordanță a prevederilor Metodologiei de analiză și evaluare calitativă a laptelui și a produselor lactate, ca urmare a abrogării clauzei de armonizare. |
| d) Descrieți cum a evoluat problema şi cum va evolua fără o intervenție |
| Fabricarea produselor lactate este promovată la nivel național și internațional, un accent important punându-se pe cultura consumului, cât și calitatea acestora. Astăzi consumatorul tinde spre produse de calitate, sigure și deosebite.Chiar dacă la momentul aprobării prezentei Metodologii, aceasta a fost armonizată cu Regulamentului (CE) nr. 273/2008 al Comisiei din 5 martie 2008 de stabilire a normelor de aplicare a Regulamentului (CE) nr. 1255/1999 al Consiliului privind metodele de analiză și evaluare calitativă a laptelui și a produselor lactate, acesta de-a lungul timpului a fost modificat iar ulterior abrogat iar dispozițiile relevante a regulamentului menționat au fost încorporate în Regulamentul de punere în aplicare (UE) 2016/1240.Astfel, dat fiind statutul de țară candidată la UE, obținut de către Republica Moldova în iunie 2022, revizuirea și racordarea cadrului normativ național la cadrul nou comunitar reprezintă un deziderat, pe care Guvernul urmărește să-l realizeze în termeni cât mai proximi.Totodată, neaducerea în concordanță a cadrului național cu cel comunitar va crea condiții și premise de neconformitate în aplicarea metodelor de analiză și evaluare calitativă existente, iar prezentul proiect va contribui la depășirea carențelor create în acest sens.De asemenea și cadrul legislativ național relevant Metodologiei de analiză și evaluare calitativă a laptelui și a produselor lactate a fost modificat esențial. Astfel, ca urmare a aprobării Legii nr. 306/2018 privind siguranța alimentelor, Legea nr. 78/2004 privind produsele alimentare, la care se referă clauza de adaptare a Metodologiei, a fost abrogată, iar prevederile Metodologiei de analiză și evaluare calitativă a laptelui și a produselor lactate necesită a fi corelate cu cele din Legea nr. 306/2018. Prin urmare, fără o intervenție legislativă promptă, reglementarea menționată supra va fi una defectuoasă, neconformă prevederilor UE în acest sens, acest lucru având un impact negativ și asupra gradului de transpunere a legislației UE în cea națională. |
| e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului |
| Cadrul Juridic actual aferent Metodologiei de analiză și evaluare calitativă a laptelui și a produselor lactate este reprezentat de Legea nr.306/2018 privind siguranța alimentelor, care, în materie de produse alimentare, stabilește principiile generale de reglementare a domeniului produselor alimentare și al hranei pentru animale, în general, și a siguranței acestora.Totodată, prin proiectul hotărârii de Guvern privind modificarea Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și a produselor lactate, se propune ajustarea metodelor de referință pentru efectuarea analizelor chimice, fizice și microbiologice, și pentru evaluarea senzorială a laptelui și a produselor lactate provenite din producția autohtonă și din import, de către laboratoarele naționale acreditate, cu reglementările acquis-ului comunitar relevant. În contextul celor expuse mai sus, s-a decis revizuirea și ajustarea prevederilor Metodologiei de analiză și evaluare calitativă a laptelui și a produselor lactate, aprobată prin Hotărârea Guvernului nr. 1459/2016, pentru a oferi atât producătorilor cât și autorității de control norme certe și previzibile, aprobate prin transpunerea prevederilor aprobate la nivel UE, ceea ce permite o unificare și coerență dintre normele cadrului național și cel comunitar. |
| **2. Stabilirea obiectivelor** |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) |
| Scopul general al intervenției constă în asigurarea coerenței, calității, conformității, eficacității, impactului minim asupra sănătății consumatorului, prin reglementarea calității produsului plasat pe piață.Intervenția propusă vizează realizarea următoarelor obiective:1. ajustarea metodelor de referință pentru efectuarea analizelor chimice, fizice și microbiologice, și pentru evaluarea senzorială a laptelui și a produselor lactate provenite din producția autohtonă și din import, de către laboratoarele naționale acreditate, cu reglementările acquis-ului comunitar relevant;
2. asigurarea unei armonizări consecvente a legislației naționale la cea a UE și a transpunerii graduale a prevederilor noi aprobate la nivel comunitar;
3. garantarea autenticității și calității mai înalte a produselor.
 |
| **3. Identificarea opțiunilor** |
| a) Expuneți succint opțiunea „a nu face nimic”, care presupune lipsa de intervenție |
| Opțiunea „a nu face nimic” presupune a lăsa lucrurile așa cum sunt, cu riscul de a nu întreprinde nici o acțiune iar cadrul normativ va rămâne distorsionat, ceea ce creează haos atât în activitatea mediului de afaceri cât și în activitatea autorității de control. |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate |
| Proiectul propus are ca scop ajustarea metodelor de referință pentru efectuarea analizelor chimice, fizice și microbiologice, și pentru evaluarea senzorială a laptelui și a produselor lactate provenite din producția autohtonă și din import, de către laboratoarele naționale acreditate, cu reglementările acquis-ului comunitar relevant.Pentru a aduce Metodologia de analiză și evaluare calitativă a laptelui și a produselor lactate, aprobată prin Hotărârea Guvernului nr. 1459/2016, în conformitate cu cerințele actuale atât normative, cât și specifice din domeniu, aceasta trebuie modificată în mare parte, fapt pentru care s-a propus elaborarea proiectului dat.Astfel, prin proiectul dat se propune ajustarea metodelor de analiză a laptelui și produselor lactate la legislația Uniunii Europene, ceea ce va permite utilizarea corectă și mai exactă a metodelor descrise, în procesul de analiză.Proiectul menționat ne va permite să punem în practică metode clare de analiză și evaluare calitativă a laptelui și a produselor lactate.Prin plasarea pe piață a produselor sigure, creăm condiții de protecție atât a consumatorului cât și a producătorului, care a oferit produsele respective spre consum. |
| c) Expuneți opțiunile alternative analizate sau explicați motivul de ce acestea nu au fost luate în considerare |
| Pe marginea problemelor care au stat la baza elaborării proiectului de modificare nu există opțiuni alternative de intervenție. |
| **4. Analiza impacturilor opțiunilor** |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate |
| Efectele negative ale stării actuale sunt:1. lipsa cadrului normativ ajustat la acquis-ul comunitar relevant, care să stabilească metodele de referință pentru lapte și produse lactate;
2. neclarități în procesul de analiză și evaluare calitativă a laptelui și produselor din lapte;
3. riscul prezenței pe piață a produselor neconforme;
4. riscul pentru consumatori de a achiziționa produse care să nu corespundă așteptărilor.

Lăsarea lucrurilor așa cum sunt, nu va face decât să existe în continuare neclarități în procesul de analiză și evaluare calitativă a laptelui și a produselor lactate, care, în final, poate crește riscul plasării pe piață a produselor neconforme și punerea în pericol a sănătății consumatorilor.Efectele pozitive ale stării actuale nu au fost identificate. |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |
| Aprobarea proiectului de hotărâre de Guvern va crea cadrul normativ de implementare necesar pentru asigurarea concordanței prevederilor legislației în vigoare, fapt care va avea efecte pozitive atât pentru producători cât și pentru consumatori.*Costuri:*Pentru elaborarea proiectului de Hotărâre propus, statul nu va suporta costuri suplimentare.*Riscuri:*Nu s-au identificat riscuri în vederea aprobării proiectului menționat*Beneficii:** protecția sănătății consumatorilor;
* înlăturarea barierelor tehnice în cazul aplicării metodelor de analiză și evaluare;
* ajustarea legislației naționale la acquis-ul comunitar.

*Impact:** completarea cadrului legislativ național;
* protejarea sănătății consumatorilor;
* plasarea pe piață a produselor sigure și veridice.
 |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea |
| Nu au fost identificate alte opțiuni alternative. |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta |
| Nu au fost identificate riscuri care pot duce la eșecul intervenției propuse. |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi |
| Nu au fost identificate costuri suplimentare de conformare pentru întreprinderi.  |
| **Concluzie**e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați  |
| În vederea asigurării unui nivel ridicat de protecție a sănătății consumatorilor și garantarea dreptului acestora la produse calitative, și pentru a exclude neclaritățile și impedimentele prezentului act, se va opta pentru aprobarea proiectului Hotărârii Guvernului privind modificarea Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și a produselor lactate.Opțiunea propusă va influența pozitiv atât asupra mediului de afaceri din domeniul producerii și procesării laptelui cât și asupra societății prin protejarea și garantarea consumatorilor cu produse sigure și de calitate înaltă.Având în vedere că opțiunea recomandată nu va impune costuri esențiale, acestea de fapt fiind deja aplicate, este oportună și imperativă promovarea și susținerea aprobării proiectului în cauză, ce oferă prevederi clare și certe atât producătorilor și celor care plasează pe piață produse lactate, cât și consumatorilor. |
| **5. Implementarea şi monitorizarea** |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare  |
| Implementarea prevederilor prezentului proiect va fi asigurată de către Agenția Națională pentru Siguranța Alimentelor, în conformitate cu funcțiile stabilite conform domeniilor de activitate prevăzute în pct.6 și pct.7 din Regulamentul privind organizarea și funcționarea Agenției Naționale pentru Siguranța Alimentelor, aprobat prin Hotărârea Guvernului nr. 14/2023.Metodele vor fi aplicate în laboratoarele acreditate, care, în urma determinărilor efectuate se va elibera un raport de încercări privind rezultatele analizei. Raportul de încercări fiind singurul act eliberat ce reprezintă o relatare oficială asupra rezultatelor încercărilor efectuate.Ca urmare a aprobării proiectului menționat, prevederile actului prenotat nu vin în contradicție cu prevederile legislației naționale și nu sunt necesare schimbări instituționale. |
| b) Indicați clar indicatorii de performanță în baza cărora se va efectua monitorizarea  |
| Monitorizarea se va efectua de către Agenția Națională pentru Siguranța Alimentelor, în baza următorilor indicatori de performanță:1. corespunderea loturilor de produse supuse analizelor de către stat, indicilor de calitate reglementați;
2. performanța evaluatorilor;
3. precizia rezultatelor în analizele efectuate;
4. evaluarea rezultatelor în urma efectuării analizelor.
 |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea |
| Odată cu aprobarea și intrarea în vigoare a prevederilor prezentului proiect, impactul se va resimți, după o evaluare anuală a implementărilor și respectării prevederilor propuse. |
| **6. Consultarea** |
| a) Identificați principalele părți (grupuri) interesate în intervenția propusă |
| Principalele părți interesate în intervenția propusă sunt:* autoritatea cu funcție de control (Agenția Națională pentru Siguranța Alimentelor);
* instituțiile responsabile de analiză și evaluare, acreditate (I.P. Centrul Republican de Diagnostic Veterinar)
 |
| b) Explicați succint cum (prin ce metode) s-a asigurat consultarea adecvată a părților |
| Întru respectarea art.9 al Legii nr.239/2008 privind transparența în procesul decizional, anunțul de inițiere a elaborării proiectului menționat, a fost plasat pe pagina web a Ministerului Agriculturii și Industriei Alimentare: <https://particip.gov.md/ro/document/stages/anunt-privind-initierea-elaborarii-proiectului-hotararii-guvernului-privind-modificarea-hotararii-guvernului-nr-14592016-cu-privire-la-aprobarea-metodologiei-de-analiza-si-evaluare-calitativa-a-laptelui-si-a-produselor-lactate/10364> .Menționăm faptul că, până la epuizarea termenului stabilit, propuneri și comentarii pe marginea proiectului nu au parvenit.Totodată, Analiza Impactului de Reglementare a proiectul Hotărârii Guvernului privind modificarea Hotărârii Guvernului nr. 1459/2016 cu privire la aprobarea Metodologiei de analiză și evaluare calitativă a laptelui și produselor lactate, va fi remisă spre coordonare instituțiilor interesate, potrivit procedurii regulamentare, propunerile și obiecțiile cărora vor fi incluse în tabelul de sinteză, urmând a fi examinate și luate în considerare, după caz, la definitivarea proiectului. |
| c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat) |
| Rubrica dată urmează a fi completată după procedura de consultare și avizare, urmând a fi elaborată sinteza obiecțiilor și propunerilor pe marginea proiectului de modificare. |
| **Anexă** **Tabel pentru identificarea impacturilor** |
| **Categorii de impact** | **Punctaj atribuit** |
|  | *Opțiunea* *propusă* | *Opțiunea alterativă 1* | *Opțiunea alterativă 2* |
| **Economic** |
| costurile desfășurării afacerilor | 0 | - | - |
| povara administrativă | 0 | - | - |
| fluxurile comerciale și investiționale | 0 | - | - |
| competitivitatea afacerilor | 0 | - | - |
| activitatea diferitor categorii de întreprinderi mici și mijlocii | 0 | - | - |
| concurența pe piață | 1 | - | - |
| activitatea de inovare și cercetare | 1 | - | - |
| veniturile și cheltuielile publice | 0 | - | - |
| cadrul instituțional al autorităților publice | 0 | - | - |
| alegerea, calitatea și prețurile pentru consumatori | 1 | - | - |
| bunăstarea gospodăriilor casnice și a cetățenilor | 0 | - | - |
| situația social-economică în anumite regiuni | 1 | - | - |
| situația macroeconomică | 0 | - | - |
| alte aspecte economice | 1 | - | - |
| **Social** |
| gradul de ocupare a forței de muncă | 1 | - | - |
| nivelul de salarizare | 0 | - | - |
| condițiile și organizarea muncii | 1 | - | - |
| sănătatea și securitatea muncii | 0 | - | - |
| formarea profesională | 1 | - | - |
| inegalitatea și distribuția veniturilor | 0 | - | - |
| nivelul veniturilor populației | 0 | - | - |
| nivelul sărăciei | 0 | - | - |
| accesul la bunuri și servicii de bază, în special pentru persoanele social-vulnerabile | 0 | - | - |
| diversitatea culturală și lingvistică | 0 | - | - |
| partidele politice și organizațiile civice | 0 | - | - |
| sănătatea publică, inclusiv mortalitatea și morbiditatea | 0 | - | - |
| modul sănătos de viață al populației | 1 | - | - |
| nivelul criminalității și securității publice | 0 | - | - |
| accesul și calitatea serviciilor de protecție socială | 0 | - | - |
| accesul și calitatea serviciilor educaționale | 0 | - | - |
| accesul și calitatea serviciilor medicale | 0 | - | - |
| accesul și calitatea serviciilor publice administrative | 0 | - | - |
| nivelul și calitatea educației populației | 0 | - | - |
| conservarea patrimoniului cultural | 0 | - | - |
| accesul populației la resurse culturale și participarea în manifestații culturale | 0 | - | - |
| accesul și participarea populației în activități sportive | 0 | - | - |
| discriminarea | 0 | - | - |
| alte aspecte sociale | 0 | - | - |
| **De mediu** |
| clima, inclusiv emisiile gazelor cu efect de seră și celor care afectează stratul de ozon | 0 | - | - |
| calitatea aerului | 0 | - | - |
| calitatea și cantitatea apei și resurselor acvatice, inclusiv a apei potabile și de alt gen | 0 | - | - |
| biodiversitatea | 0 | - | - |
| flora | 0 | - | - |
| fauna | 0 | - | - |
| peisajele naturale | 0 | - | - |
| starea și resursele solului | 0 | - | - |
| producerea și reciclarea deșeurilor | 0 | - | - |
| utilizarea eficientă a resurselor regenerabile și neregenerabile | 0 | - | - |
| consumul și producția durabilă | 0 | - | - |
| intensitatea energetică | 0 | - | - |
| eficiența și performanța energetică | 0 | - | - |
| bunăstarea animalelor | 0 | - | - |
| riscuri majore pentru mediu (incendii, explozii, accidente etc.) | 0 | - | - |
| utilizarea terenurilor | 0 | - | - |
| alte aspecte de mediu | 0 | - | - |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* |
| **Anexe** |
| Proiectul preliminar de act normativNota Informativă la proiectTabelul de concordanță |